
Mellékletek: Lehatárolási helyszínrajz
E L Ő T E R J E S Z T É S

Sülysáp Város Önkormányzata Képviselő-testületének

2016. február 18-án tartandó munkaterv szerinti ülésére

13. napirendhez

Tárgy: Tervezett körforgalmú csomópont lehatárolási tervének jóváhagyása
Tisztelt Képviselő-testület!
Örömmel adhatok hírt róla, hogy célegyenesbe ért a Sülysáp, 31. számú főút - 3105. jelű út csomópontjának körforgalmú csomóponttá történő átépítésére készült tervek engedélyeztetése.

Az utak építésének, forgalomba helyezésének és megszüntetésének engedélyezéséről szóló 93/2012. (V. 10.) Korm. rendelet szerint a tervnek része a kezelői lehatárolási terv, mely meghatározza a létrejövő közlekedési építmények útkezelőinek illetékességét.

A helyi közutak kezelésének szakmai szabályairól szóló 5/2004. (I. 28.) GKM rendelet szerint a közúti közlekedésről szóló 1988. évi I. törvény értelmében a helyi közút tulajdonosa és kezelője a települési önkormányzat.
A helyi közutak kezelése igazgatási jellegű feladatokat, az üzemeltetést, a fenntartást, az ellenőrzést és vizsgálatot foglalja magába.
Kérem a Magyar Közút Nonprofit Zrt. által készített és az előterjesztéshez mellékelt lehatárolási helyszínrajz alapján a tulajdonosi, kezelői és üzemeltetési lehatárolás jóváhagyását. 
…/2016. (II. 18.) ÖKT határozati javaslat

Sülysáp Város Önkormányzatának Képviselő-testülete a közúti közlekedésről szóló 1988. évi I. törvény és a helyi közutak kezelésének szakmai szabályairól szóló 5/2004. (I. 28.) GKM rendelet alapján 
1./ a Sülysáp, 31. számú főút - 3105. jelű út csomópontjának körforgalmú csomóponttá történő átépítésére készített 0115 tervszámú tervet elfogadja,
2./ a tervdokumentáció részét képező lehatárolási tervet jóváhagyja.

